# அபுரிசால் பக்கிரி

**அபுரிசால் பக்ரி** (ஆங்கிலம் : Aburizal Bakrie ) 1948 நவம்பர் 15 அன்று பிறந்த இவர் ஒரு இந்தோனேசிய அரசியல்வாதியாவார். மேலும் இந்தோனேசியாவின் வெற்றிகரமான வணிகராக பரவலாக அங்கீகரிக்கப்பட்டவர். 2004 முதல் 2005 வரை இந்தோனேசியாவின் பொருளாதார ஒருங்கிணைப்பு அமைச்சராக பக்ரி பணியாற்றினார். 2005 முதல் 2009 வரை மக்கள் நலத்துறை ஒருங்கிணைப்பு அமைச்சராகவும் பணியாற்றினார். 2009 முதல், பக்ரி 2014 ஆம் ஆண்டின் பிற்பகுதி வரை கோல்கர் கட்சியின் தலைவராக பணியாற்றினார், மேலும் மே 2015 இல் மீண்டும் தலைவர் பதவியைத் தக்கவைத்துக் கொண்டார்.  

## ஆரம்பகால வாழ்க்கை மற்றும் கல்வி
பக்ரி பண்டுங் தொழிற்பயிற்சி நிறுவனத்தில் பயின்றார், அங்கு அவர் 1973 இல் மின் பொறியியலில் பட்டம் பெற்றார்.  

## தொழில்

### வணிக வாழ்க்கை
1972 ஆம் ஆண்டில் பக்ரி பி.டி.பக்ரி & பிரதர்ஸ் டி.பி.கே. என்ற நிறுவனத்தில் சேர்ந்தார், இது இன்று பக்ரி குழுமம் என்று அழைக்கப்படுகிறது, இது அவரது மறைந்த தந்தை அச்சுமது பக்ரியால் நிறுவப்பட்ட கூட்டு நிறுவனமாகும், இந்த நிறுவனம் சுகார்த்தோ அதிபராக இருந்த காலத்தில் இந்தோனேசிய பொருளாதாரத்தின் மற்ற பகுதிகளைப் போலவே முன்னேறியது. பக்ரி குழு விவசாயம், அசையா சொத்து வணிகம், வர்த்தகம், கப்பல் போக்குவரத்து, வங்கி, காப்பீடு, ஊடகம், உற்பத்தி, கட்டுமானம் மற்றும் சுரங்கத் தொழில்களை நடத்துகிறது. இவரது நான்கு உடன்பிறப்புகளில் மூத்தவரான அபுரிசால் பக்ரி 1999 முதல் 2004 வரை குடும்ப நிறுவனத்தின் தலைவராக இருந்தார். 1998 ஆம் ஆண்டில் ஆசிய பொருளாதார நெருக்கடி பக்ரியின் கூட்டமைப்பின் கட்டுப்பாட்டை சவாலில் தள்ளியது, இதிலிருந்து 2000 ஆம் ஆண்டில் வெற்றிகரமான மறு நிதியளிப்பு செயல்முறைக்குப் பிறகு அவர்கள் வெற்றி பெற்றனர்.  

### பொது அலுவலகங்கள்
1991 முதல் 1995 வரை பக்ரி ஆசியான் வர்த்தக மன்றத்தின் தலைவராகவும், 1994 முதல் 2004 வரை தொடர்ச்சியாக இரண்டு தடவைகள் இந்தோனேசிய வர்த்தக மற்றும் தொழில்துறையின் தலைவராகவும் பணியாற்றினார் . கோல்கர் கட்சியின் உறுப்பினரான பக்ரி 2004 ல் அதிபர் பதவிக்கு அக்கட்சியின் வேட்பாளராக போட்டியிட்டார்.  

#### ஒருங்கிணைப்பு பொருளாதார அமைச்சர்
2004 ஆம் ஆண்டில் பக்ரி பொருளாதாரத்திற்கான ஒருங்கிணைப்பு அமைச்சராக நியமிக்கப்படுவதற்கு முன்பு பி.டி.பக்ரி & பிரதர்ஸ் டி.பி.கே.யில் இருந்து ஓய்வு பெற்றார். சுசிலோ பாம்பாங் யுதோயோனோவின் அமைச்சரவையில் இடம்பிடித்த சிறிது காலத்திலேயே, ஏறக்குறைய 6 மில்லியன் மக்களுக்கு நிதி உதவி வழங்குவதற்கு ஈடாக எரிபொருள் மானியங்களைக் குறைப்பதன் மூலம் வறுமையில் வாடும் இந்தோனேசியர்களை 3 சதவீதம் அளவிற்கு குறைக்கும் ஒரு புதிய அரசாங்கக் கொள்கையை பக்ரி கொண்டு வந்தார். எரிபொருள் மானியங்கள் அதன் வரவு செலவுத் திட்டத்தை மீறுவதைத் தடுக்க எரிபொருள் விலையை படிப்படியாக அதிகரிக்க வேண்டியதன் அவசியத்தை பக்ரி உணர்ந்தார். அதே நேரத்தில் எரிபொருள் விலையை சர்வதேச மட்டத்திற்கு நெருக்கமாகக் கொண்டுவந்தார். அக்டோபர் 2005 மற்றும் இரண்டு தடவை விலை உயர்வுகளுக்குப் பிறகு, எரிபொருள் விலை 126 சதவீதம் அதிகரித்தது. நாட்டின் நிதி நிலை மற்றும் வெளிப்புற சமநிலை மீதான உடனடி அழுத்தத்தை அகற்றுவதற்கான ஊக்கமளிக்கும் நடவடிக்கையாக இசுடாண்டர்ட் அண்ட் புவர்சு இந்த உயர்வை மதிப்பிட்டது.  

## அதிபர் வேட்பாளார்
2010 இலையுதிர்காலத்தில் இந்தோனேசியாவின் 2014 அதிபர் தேர்தலில் கோல்கர் கட்சியின் அதிபர் வேட்பாளராக பக்ரி முயல்கிறார் என்பதை ஊடகங்கள் குறிப்பிடத் தொடங்கியது. அப்போதிருந்து, கோல்கரின் அதிபர் வேட்பாளராக பரிந்துரைக்கப்படுவதற்கான விருப்பத்தை பக்ரி மீண்டும் மீண்டும் வெளிப்படுத்தினார். பக்ரியுடன் இணைவதற்கு கோல்கர் கட்சி ஏற்கனவே தயாராக இருப்பதாக ஊடக அறிக்கைகள் தெரிவித்தன. ஜகார்த்தாவின் தற்போதைய ஆளுநர் ஸ்ரீ சுல்தான் கமெங்க்குபுவானா எக்ஸ் இந்தோனேசிய ஜனநாயகக் கட்சியின் பொதுச்செயலாளரும், பிரதம சபாநாயகருமான பிரமோனோ அனுங், மாநில நிறுவன அமைச்சர் தக்லான் இசுகான் மற்றும் இந்தோனேசியாவின் தற்போதைய ஜனாதிபதி சுசீலோ பாம்பாங் யுதயோனோவின் இளைய மகன் எடி பாஸ்கோரோ யுதோயோனோ. போன்ற பெயர்களை அறிமுகப்படுத்தியது.  

சமீபத்திய கருத்துக் கணிப்புகள் பக்ரி மற்ற அதிபர் வேட்பாளர்களுக்குப் பின்னால் இருப்பதைக் காட்டுகின்றன இந்தோனேசியாவின் முதல் அதிபர் சுக்கரனோவின் மகள் முன்னாள் தளபதி பிரபோவோ சுபியான்தோ ( இந்தோனேசியா இயக்கக் கட்சியின் தலைமை புரவலர்) மற்றும் முன்னாள் ஜனாதிபதி மெகாவதி சுகர்ணோபுத்ரி உட்பட.